ການເມືອງ ທີ່ມີການ ແບ່ງຂົ້ວອຳນາດກັນ ເຮັດໃຫ້ຫຼາຍຄົນ ບໍ່ແນ່ໃຈນໍາ ປະຊາທິປະໄຕຂອງສະຫະລັດ (ວີດີໂອ)
ການຕົກລົງກັນ ກ່ຽວກັບບັນຫາ "ເຫວງົບປະມານ" ເມື່ອໄວໆມານີ້ ໄດ້ເນັ້ນໃຫ້ເຫັນ ເຖິງການດຳເນີນການ ແບບປະຊາທິປະໄຕ ທີ່ບໍ່ເປັນລະບຽບ ຂອງສະຫະລັດ.
ການສະແດງໃຫ້ເຫັນເຖິງ ການແບ່ງຂົ້ວອຳນາດ ຂອງພັກການເມືອງ ແລະການດຳເນີນການທາງດ້ານການເມືອງ ທີ່ຝືດເຄືອງໃນລະຫວ່າງການເຈລະຈາເພື່ອແກ້ໄຂບັນຫາ “ເຫວງົບປະມານ” ເມື່ອໄວໆມານີ້ໄດ້ເຮັດໃຫ້ຫຼາຍຄົນມີ ຄວາມເຫັນໄປໃນແງ່ລົບ ກ່ຽວກັບຄວາມສາມາດໃນການປະຕິບັດງານຂອງລະບອບປະຊາທິປະໄຕໃນສະຫະລັດ Brian Padden ມີລາຍລະອຽດເພີ້ມຕື່ມ ກ່ຽວກັບອັນທີ່ເບິ່ງຄືວ່າ ເປັນສະພາບການຂັດແຍ້ງຢ່າງບໍ່ມີທີ່ສິ້ນສຸດ ຢູ່ກຸງວໍຊິງຕັນ ພວກທີ່ໄປຢ້ຽມຢາມ ຕຶກຫໍລັດຖະສະພາສະຫະລັດ ຫຼາຍໆຄົນ ເຊັ່ນ ທ່ານ David Stark ຈາກລັດ Maryland ທີ່ຕັ້ງຢູ່ໃກ້ຄຽງ ແມ່ນມີຄວາມປະທັບໃຈຫຼາຍ ນໍາຕຶກທີ່ເປັນອະນຸສາວະລີແຫ່ງ ປະຊາທິປະໄຕແຫ່ງນີ້ ແຕ່ໄດ້ສະແດງຄວາມບໍ່ພໍໃຈຕໍ່ການແບ່ງ ຂົ້ວອຳນາດຢູ່ພາຍໃນລັດຖະສະພານັ້ນ ທ່ານ Stark ເວົ້າວ່າ ເຖິງແມ່ນວ່າ ລັດຖະສະພາສະຫະລັດ ແລະປະທານາທິບໍດີບາ ຣັກ ໂອບາມາ ສາມາດບັນລຸການຕົກລົງກັນໄດ້ ເພື່ອຫຼີກລ່ຽງບໍ່ ໃຫ້ຕົກ “ເຫວງົບປະມານ” ຊຶ່ງຈະບັງຄັບ ໃຫ້ມີການຕັດການໃຊ້ ຈ່າຍລົງຢ່າງຫຼວງຫຼາຍ ແລະຂຶ້ນພາສີຢ່າງໜັກນັ້ນ ແຕ່ຂັ້ນຕອນດັ່ງກ່າວກໍໄດ້ເນັ້ນໃຫ້ເຫັນ ເຖິງຄວາມບໍ່ສາມາດໃນການດຳເນີນງານຮ່ວມກັນຂອງພວກນັກການເມືອງ ການເຈລະຈາ ລະຫວ່າງ ປະທານາທິບໍດີໂອບາມາ ທີ່ສັງກັດພັກເດໂມແຄຣັທ ແລະທ່ານ John Boehner ປະທານສະພາຕໍ່າສະຫະລັດທີ່ສັງກັດພັກຣີພັບບລີກັນໄດ້ແຕກຫັກລົງ ຜູ້ນຳຂອງພັກເດໂມແຄຣັທແລະຣີພັບບລີກັນຢູ່ໃນສະພາສູງສະຫະລັດ ກໍບໍ່ສາມາດບັນລຸ ການຕົກລົງກັນໄດ້ໃນການຕໍ່ຮອງຂັ້ນຕົ້ນ ທ່ານ Thomas Mann ນັກຊ່ຽວຊານ ກ່ຽວກັບລັດຖະສະພາສະຫະລັດ ຂອງສະຖາບັນ Brooking ກ່າວວ່າ ການຂັດແຍ້ງກັນສ່ວນນຶ່ງ ແມ່ນເປັນບັນຫາໃນດ້ານໂຄງສ້າງ ທີ່ມາ ຈາກການແບ່ງແຍກຂອງພັກການເມືອງ ຊຶ່ງມັກຈະຂັດຂວາງບໍ່ໃຫ້ມີການຮ່ວມມືກັນ ລະ ຫວ່າງຂະແໜງການຕ່າງໆຂອງລັດຖະບານ ທ່ານ Mann ເວົ້າວ່າ ໃນຕອນສຸດທ້າຍ ມັນແມ່ນຄວາມສຳພັນສ່ວນໂຕລະຫວ່າງຮອງປະທານາທິບໍດີ Joe Bi den ແລະຜູ້ນຳສຽງສ່ວນນ້ອຍ ໃນສະພາສູງສະຫະລັດ ທ່ານ Mitch McConnell ທີ່ສາ ມາດເອົາຊະນະ ການແບ່ງແຍກຢ່າງເລິກເຊິ່ງນັ້ນໄດ້ ແລະຮ່າງກົດໝາຍ ທີ່ໄດ້ມີການຮັບ ຮອງເອົາໂດຍກອງປະຊຸມພິເສດຂອງລັດຖະສະພາສະຫະລັດໃນວັນຂຶ້ນປີໃໝ່ນັ້ນກໍພຽງ ແຕ່ໄດ້ເລື່ອນການຕົກລົງກັນ ກ່ຽວກັບການຂາດດຸນງົບປະມານທີ່ກຳລັງເພີ້ມທະວີຂຶ້ນນັບ ມື້ອອກໄປທໍ່ນັ້ນ ແຕ່ແນວໃດກໍຕາມທ່ານ Mann ເວົ້າວ່າ ມັນເປັນການບັນລຸຜົນສໍາເລັດ ທີ່ສຳຄັນສຳລັບທັງສອງພັກການເມືອງ ທ່ານ Mann ກ່າວວ່າ ທ່ານ Allan Litchman ຊຶ່ງເປັນອາຈານສອນວິຊາປະຫວັດສາດທີ່ມະຫາວິທະຍາໄລອາ ເມຣິກັນ ແມ່ນມີຄວາມເປັນຫ່ວງຢ້ານວ່າ ການຕໍ່ສູ້ກັນກ່ຽວກັບເລື່ອງງົບປະມານ ໃນອະນາ ຄົດຈະຄອບງຳສະໄໝປະຊຸມຂອງລັດຖະສະພາຊຸດໃໝ່ຫຼາຍເກີນໄປ ທ່ານ Litchman ເວົ້າວ່າ ທ່ານ Litchman ກ່າວວ່າ ໃນຂະນະທີ່ລັດຖະສະພາສະຫະລັດ ແກ່ຍາວການອະພິປາຍ ກ່ຽວກັບເລື່ອງງົບປະມານໃຫ້ດົນອອກໄປນັ້ນ ກໍຄົງບໍ່ມີທ່າທາງວ່າຈະມີການຕົກລົງກັນໄດ້ ກ່ຽວກັບບັນຫາທີ່ສຳຄັນໆ ເຊັ່ນການຫຼຸດຜ່ອນຜົນກະທົບ ຈາກການປ່ຽນແປງຂອງດິນຟ້າ ອາກາດ